
TIPARUL TIPOGRAFIEI DIECEZANE DIN CARANSEBEȘ 


PREFAŢĂ. 


“Broșura de faţă, un modest prinos adus 
episcopului restaurator din prilejul desvelirii 
monumentului ce-i ridică „Frăția Ortodoxă 
Română“ în Caransebeș, nu are nici 0 pre- 
tențiune istorică sau critică. 

In 1899, deci exact la zece ani după 
moartea marelui episcop, apare, în editura tipo- 
grafiei diecezane, o broșură de 74 pagini 
întitulată  „Bioerafia primului Episcop al reînființatei 
dieceze gr. or. române a Garansebeșului doan Popasu“. 
Nici un nume sau însemnure nu indică pe autor, 
prea modestul episcop Dr Iosif Tr. Badescu.*) 

Această broșură s'a epuizat de mult. 
Dar despre loan Popasu şi de ispravnica lui 
păstorire se vorbește încă mult. Monumentul 





=) A mai scris despre „Episcopul loan Popasu“ Andrei 
Bârseanu în „Convorbiri literare“. (A ELATA 


ridicat 'în piața din Caransebeş, unde a pășil 
întâiadată, în August 1864, constitue bună 
dovadă. 

Deci rostul prezentei broșuri, al cărei con- 
ținut face parte dinirun studiu mai amplu 
asupră trecutului eparhiei Caransebeşului, nu 
este altul decât o continuitate în prinosul de 
recunoștință adus memoriei marelui arhiereu 
— şi modest omagiu celor cari s'au ostenit 
la eternizarea lui în bronz. 


Gctomvrie 1935. 
N. CORNEAN 


o$)—(0o 





Privire generală 


asupra trecutului diecezei Caransebeşului. 


Date istorice precise asupra vechimii epis- 
copiei Caransebeşului nu avem. Desigur însă 
că ea îşi are originea în timpuri foarte înde- 
părtate, căci aşa o îndică toți istoricii. Emilian 
Kengelaţ, ultimul episcop comun Caransebeşului 
și Vârşeţului, într'o adresă către locotenența 
împărătească din Timișoara spune că după 
tradițiune şi unele documente sârbeşti, Caran- 
sebeșul încă în veacul al 13-lea avea scaun 
episcopesc, sutragan mitropoliei din Alba-lulia.:) 

Aceasta nu pare exagerat dacă ne gândim 
că la Nord latinii se cuibăresc în Morisenna 
(Cianad), pretăcând schitul călugăresc în „cea 
mai veche episcopie“ a Ungurilor catolici. lar 
dacă socotim că în Banat „numărul creștinilor 
ortodoxi dintru început a fost mare“, trebue 


1) Şematismul „Calendarului Românului“ pe anul 1935. 
Kengelaţ nu este autoritate în istorie, dar fără doar şi poate 
are un temeiu serios în afirmarea lui. Păcat că nu-l indică. 

admisă ipoteza unui centru episcopesc în acest 
Banat. Încât priveşte situarea acestuia la 
Caransebeș, multe ipoteze o arată plauzibilă. 
Intâi unanimitatea mărturisirilor făcute de isto- 
rici despre vechimea episcopiei dela Caran- 
sebeş. În al doilea rând tendința —  încoro- 
nată de succes — a marelui mitropolit Andrei 
Șaguna, de a reactiva sau restaura episcopia 
dela Caransebeș.?) Caransebeșul are dar o 
tradțiie a episcopiei sale. Mai amintim în 
fine alt argument: faimoasa „şcoală de dăs- 
călie“ dela Caransebeș, din ai cărei dascăli 
s'au recrutat traducătorii „Păliei“ dela Orăştie. 
In evul mediu peste tot — la ortodoxi încă 
şi astăzi — centrele culturale s'au ivit şi au 
prosperat în umbra marilor catedrale, în cen- 
trele religioase. 
E 

Stăpânirea biseculară a 'Turcilor asupra 
Ungariei, deci şi a ținuturilor locuite de Românii 
supuşi coroanei Sfântului Ştefan de o parte, 
de altă parte deficiența lui Atanasie Anghel a 
făcut să poticnească viața normală a episcopiei 


2) In congresul din Carlovitz dela 5 August 1864, Vincențiu 
Babeş a declarat deschis că „Națiunea română... ear anume 
partea întregitoare a ei, ce locuește în Ungaria și Banat a în- 
treprins toți pașii legali să se desfacă de ierarhia bisericii 
naționa e sârbești din Carloviţ, și pentruca ea să se repună în 
calea dreptului său bisericesc care nici când nu s'a desființat, 
ci numai în faptă s'a suprimat prin violința nefavoraverilor 
impregiurări ale timpurilor“.  * 


de Caransebeş, ca în. general orice progres 
bisericesc-cultural al Românilor bănăţeni. Inter- 
vine nenorocitul exod din Serbia veche al lui 
Arsenie III. Csernoevits dela finea veacului al 
XVII-lea, provocat tot de semilună. In Bănat 
ca și în Ardealul întreg, impilările stăpânitorilor 
se apropie de paroxism. Căpetenia supremă a 
Românilor, episcopul de Alba-lulia vrea să-i 
mântuie, dar succombă el în cea mai grea 
pierzanie. lată așa, naţia privilegiată a Sârbilor 
ne ia în ucigătoarele brațe ale ierarhiei sale 
bisericeşti. Intăriți şi îngrădiți în patriarhie, 
Sârbii sunt de-acuma stăpânii sufletelor noastre 
orfane şi pribege. 

Nu ne interesează momentan dipticul arhie- 
reilor cari la adăpostul privilegiilor leopoldiene 
păstoresc pe trudiții noștri strămoși, deşi intre 
ei sunt amintiți unii ca fiind români.?) Nici nu 
este definitiv şi precis cunoscută. lista lor.%) 
Forțaţi de unele întâmplări, ca răsboaiele şi 
năvalele Turcilor sau alte împrejurări, ei se 


3) Având această calitate ca şi scutul împărătesc la spate 
ei au „uzurpat“ dieceza Caransebeşului — cum susținea regre- 
tatul episcop Dr losif Tr. Badescu, 


4) In „Trecutul diecezei Caransebeşului vol. 1.“ di prof 
Ştefan Pop ne promite lista odată cu volumul Il. pe care îl 
aşteptăm. După cele văzute în vol. |. nu se potrivesc cu seria 
celor pe cari îi arată C. D.-Loga în „Enciclopedia“ sa, sau cei 
din Şsmatismul calendarului amintit, și nici cu alte date și în- 
semnări ce am la îndemână. Timpul poate ne va fi ajutor și 
ne va lămuti deplin. 


10 


schimbă des. li vedem pe unii şi aceeaşi în 
Caransebeş şi Vârșeț, în Caransebeş şi Arad, 
în Timişoara și Vârșeț. După mutarea la Vâr- 
şeţ a episcopului loan Georgevici, întâmplată 
la 17505) Caransebeșul nu mai apare ca 
sediu episcopal de sine stătător. Intervenise 
apostasia mitropolitului Atanasie Anghel, nimeni 
dintre stăpânitori nu mai avu interes la com- 
plectarea scaunului vacant, și istoria de-acum 
nu îl pomeneşte altfel decât adăogit la Vârşeţ.?) 

După urgia turcească urmă de-acum alta, 
care ţinu în umbră viața acestei episcopii timp 
de peste una sută de ani. Cine poate spune 
sau cine îşi poate măcar imagina frământările 
Românilor din acest timp ca să ajungă și ei 
la capătul unei dreptăți firești?! Cumplite au 
fost desigur aceste frământări, căci numai prin 
nenumărate umiliri și greutăți ele au putut să 
fie roditoare de:bine. Cumplite, căci numai aşa 
marele Andrei Șaguna, căruia toate i se făcură 
din cele dorite pe seama poporului său român, 
abia către sfârșitul vieţii sale izbuti să readucă 


5) |. Bartolomei: Alegerea de Arhiepiscop şi Mitropolit 
în Carloviţ la anul 1769. Aci se alege în 7 Sept. de mitropolit 
episcopul Caransebeșului și Vârșeţului |. Georgev'ci, agreiat şi 
de Curte. 

6) Singur administratorul episcopesc losit de Putnic (după 
alţii şi Ștefan Popovici, 1843—1849) pune în titulatura sa întâi 
Caransebeșul apoi Vârşeţul. Acesta însă avu o viață prea scurtă 
ca atare, decât să fi putut însemna ceva în istoria episcopiei 
noastre. ii 


e 


IN! 


la viață, odată cu istorica mitropolie a Româ- 
nilor ardeleni, și istorica episcopie a Caran- 
sebeșului. 


Această „dorită dorință“ a marelui arhiereu 
îu înfăptuită prin diploma împărătească dela 
12/24 Decemvrie 1864. 

Mitropolitul nou numit nu a stat mult pe 
gânduri. Convocă sinodul episcopesc dela 8 
Martie 1865 care alege de episcop pentru re- 
înființata dieceză a Caransebeşului pe Arhi- 
mandritul loan Popasu, protopop al Braşo- 
vului şi conducător al consistorului episcopiei 
din Sibiu pe timpul absentărilor episcopului 
Şaguna. 

Dela începutul lunii Martie și până la în- 
ceputul lui Iulie, deci patru luni întregi Şaguna 
a stăruit pentru aprobarea alegerii lui loan 
Popasu. Ea urmă în 6 Iulie, când prin „rezo- 
luțiune  majestatică“ alesul sinodului dela 8 
Martie îu confirmat episcop de Caransebeş.*) 


Mitropolitul Andrei Şaguna cu scrisoarea 
No. 62 din 10 lulie 1865 avizează despre 
aceasta pe loan Popasu care se afla atunci în 
Viena, designând totodată ziua hirotonirii lui 
întru arhiereu. Aceasta suferă însă puţină în- 


*) E de mirat că s'a așteptat 4 luni, dar şi mai de mirat 
că o asemenea chestiune să se rezolve așa repede în acele 
Aremuri cu totul anormale, cu deosebire după absolutism, când 
în Ardeal nu mai era absolutism ci tiranie. 

târziere din cauza delegatului împărătesc, ge- 
geralul Anton Benk6 de Boinik. 

Cu mișcătoare solemnități se săvârşeşte 
hirotonirea aceasta în ziua de 15 August 1865 
— Adormirea Născătoarei de Dumnezeu — în 
biserica din Rășinari. Sfânta Taină o săvâr- 
şește mitropolitul Șaguna, asistat de episcopul 
Procopiu Ivacicovici al Aradului. 

Indată, în aceeaș lună către sfârșitul ei, 
episcopul loan Popasu grăbeşte spre Caran- 
sebeș, noua sa eparhie, care îl aștepta cu în- 
frigurare. Drumul întreg şi cu deosebire cel 
dela hotarul eparhiei, care coincide cu hotarul 
Banatului dinspre Ardeal, a fost o adevărată 
cale triumfală. Pe-atunci ţinutul acesta apar- 
ținând Granifei, adecă fiind aci continiu militar, 
organizaţia şi ordinea erau de model. Aceasta 
nu-i împiedecă însă pe veselii bănățeni să-i 
ese în cale cu banderii, trăsuri; bărbaţii sal- 
tând ploscele, strigând şi chiuind de bucurie, 
încât răsuna Valea Bistrei de atâta veselie, 
iară clopotele bisericilor svonind maiestuos 
stoarceau lacrimi din inimile încărcate cu clocot 
şi exaltare.*) 

Contrar canoanelor noul episcop îşi începe 
activitatea mai nainte de întroducerea sa în 





*) Regretatul arhiereu Filaret Musta în timpul îndelungatei 
sale boale îşi retrăia copilăria, povestindu-mi de-atâtea ori acel 
mișcător epizod. 

eparhie. Nimeni însă nu găsi grăbita și bine- 
buvântata lui grijă de nelegală, căci viaţa reli- 
gioasă şi morală —  reclamau imperios o 
mână caldă, paternă. Orice nouă amânare de- 
devenia păgubitoare. 

La două luni apoi, în 31 Octomvrie 1865 
urmă și instalarea formală, săvârșită prin dele- 
gatul mitropolitului, episcopul Procopiu Ivaci- 
covici al Aradului. j 

La această dată, dela care se împlinesc 
curând 70 de ani, întră loan Popasu în istoria 
acestei eparhii, a căreia cârmă o ia de-acum 
în mânile sale dibace. 


o9)—Qo 

loan Popasu 


La activul protopresbiterului-arhimandrit 
loan Popasu a fost desigur ceva că ochiul lui 
Șaguna l-a ales tocmai pe el să desțelenească 
via Domnului în acest asuprit colț de pământ 
românesc. loan Popasu mai înainte de a fi 
episcop avea un nume; de aceea vom schița 
pe scurt meritele cari l-au ridicat pe scaunul 
unei vlădicii istorice, de-acuma reînființată. 

Familia din care a eşit Popasu, evlavioasă 
şi cinstită, şi care a dat membrilor săi cea 
mai frumoasă zestre sufletească, are principalul 
merit numărând şi un episcop între mădularele 
sale. Brașovul, leagăn de neprihănită ortodoxie, 
unde la 1808 se naşte el, are o tradiție româ- 
nească, ce se altoi uşor pe fondul sufletesc 
adus din "Țara-mamă, de unde veniseră părinţii 
săi, loan şi Stana. lar școalele greceşti pe care 
le frecventă copilul loan ştiură să aprindă, cu 
darul lor, scânteia inteligenţii pe care Dumnezeu 
a sădit-o cu îmbelșugare în sufletul lui. 

Mediul din casa părintească şi din oraşul 
copilăriei lui, cu Români chiaburi cari practicau 
negoțul şi meseria — întrecând pe Grecii dela 
cari o învăţaseră — dar cari în aceeaş măsură 
prețuiau intens bunurile spirituale, favoriză pu- 
ternic înclinările înspre ele ale tânărului loan 
Popasu. 

Şcoala, grecească la început, apoi gimnaziul 
la Saşi sau mai târziu la catolici, în Braşov 
şi Sibiu, ascute inteligența, dar fondul intim 
sufletesc nu-l alterează. EI rămâne copilul 
evlaviosului creştin din Scheii-Braşovului şi 
ca student în filosofie la universităţile din 
Cluj şi Viena —- cu toate că în orașul imperial 
el îu „ascultător de teologie“ catolică.:) 

Mediul mai larg, stările politice și împre- 
jurările istorice contribue în fericită măsură la 
întărirea şi popularizazea personalităţii lui loan 
Popasu. 

Absolvent de școală înaltă, el impune 
episcopului Vasile Moga, și fără ezitare acesta 
îl numește secretar episcupesc încă în 1836, 
anul când Popasu părăsește băncile universi- 
tății din Viena. 

In serviciul administraţiei centrale nu stă 
multă vreme. În ziua sfinților 40 de mucenici 


1) „Cuvântare ocazională la serbarea jubileului de 50 de 
ani ai preoţiei Prea Sânţiei Sale Dlui loan Popasu, episcopul 
diecezei Caransebeşului“. 

este hirotonit diacon, iar la 4 zile presbiter 
celibe. Incă în primăvara aceluiaș an îu ales, 
întărit şi instalat paroh al bisericii Stântul- 
Nicolae din Scheii-Braşovului. La două luni 
este numit protopresbiter al tractului al doilea, 
iar în lunie 1838, al tractului întâi din 
Braşov. 

Ca protopop al Braşovului loan Popasu a 
desvoltat o frumoasă activitate culturală. Pro- 
fesorul Dr loan Lupaş spune într'o broșură a 
sa că „meritele neobositului protopop loan 
Popasu par a nu fi tost de ajuns prețuite; 
fără stăruința și entusiasmul lui gloriosul liceu 
ortodox român din Brașov nu şi-ar fi putut 
deschide înainte cu 83 de ani porţiie, pentru 
a frânge pânea învățăturii româneşti atâtor serii 
de elevi, din cari au răsărit cei mai de valoare 
creatori ai ştiinţei, culturei şi artei românești 
de amândouă laturile Carpaţilor“.>) 

Ioan Popasu, modestul protopop român 
are cel mai mare merit în istoria vieții cultu- 
rale din Transilvania: el a pus baza și a 
înființat la 1850 liceul confesional din Braşov. 
Dacă bărbatul acesta nimic alta nu ar fi făcut 
în viața lui, liceul din Brașov este mult prea 
îndestulitor pentru el. Prin acela Popasu a 
rămas nemuritor, iar Biserica şi-a înscris o pa- 

2) Prof. |. Lupaș: Opera: culturală-educativă a Bisericii 
în viața poporului român. Cluj 1933. 

gină de mândrie mai mult în istoria isprăvilor 
ei culturale. 

Andrei Bârseanu, care a scris despre „Epis- 
copul loan Popasu“ în Convorbiri Literare?) 
spune în legătură cu această școală urmă- 
toarele: „Dacă Popasu a sădit odinioară cu 
mânile sale pornişorul, din care cu timpul s'a 
format pomul plin de putere şi bogat în roade, 
Șaguna cu brațul său puternic l-a proptit şi 
l-a apărat împotriva vânturilor, ce puteau să-l 
culce la pământ; dacă Popasu a fost coră- 
bierul îndrăzneț, care a pus vasul în mişcare, 
Șaguna a fost pilotul isteț și prevăzător, care 
l-a strecurat printre stânci și l-a știut adăposti 
împotriva furtunilor nimicitoare, dacă Popasu 
a fost stegarul neînfrânt, care a pășit fără 
teamă în fruntea cetei sale în vălmășagul 
luptei, Şaguna a fost comandantul ager și 
iscusit, care a condus-o la biruință. Cu alte 
cuvinte; dacă un zugrav ar voi să înfăţişeze 
icoana ctitorilor acestor școule, aşa cum sunt 
înfățișaţi ctitorii pe păreţii mănăstirilor și bise- 
ricilor celor vechi, ar trebui să zugrăvească 
edificiul şcolar în miniatură, ţinut de o parte 
de episcopul loan Popasu, de alta de mitropolitul 
Andrei Şaguna, iar deasupra lor să planeze 
geniul iubirii de neam și al iubirii de știință“. 


3) Anul 43. (1909.) 

Incontestabil că de numele lui Șaguna 
sunt legate toate marile realizări cari bine- 
cuvântară neamul nostru în veacul trecut, nu 
e îngăduit însă, sub nici un motiv, să fim 
părtinitori, mai ales în istorie! Adevărat că 
Șaguna a fost bolta ce a acoperit cu autori- 
tatea sa viaţa școalei din Braşov, dar sujletul 
Qătător de viață, întemeietorul liceului, „inimos 
și avântat“,*) a fost loan Popasu. 

Dacă „Șaguna însuş a pus piatra funda- 
mentală în 1852“,%) iar în 1853 „scirea despre 
aprobarea gimnaziului însuș a dus-o la Bra- 
şov“,6) trebue să ne închinăm mai mult în 
fața memoriei lui, căci a ştiut să ocrotească, 
încurajând marile iniţiative ale colaboratorilor 
săi; dar mai avem datoria să mărturisim ad- 
mirația noastră de totdeauna față de un modest 
protopop român ortodox: loan Popasu, în- 
temeietorul liceului din Brașov.?) 

Numai o cunoaștere cu temei a istoriei 
poporului român din Transilvania dă cu ade- 


4) Anuarul liceului din Brașov. Anul jubilar 1924—25 
(al 75-lea an școlar). E dureros surprinzător cât de puţin 
pomenește acest anuar jubilar despre loan Popasu. 

5) Lucrările premergătoare, cumpărarea terenului etc. 
se începuseră în 1850, 

6) *, Biografia primului episcop. 

7) Preţuirea vredniciei sale o vedem şi din partea cole- 
gilor, mai nainte, Cu ocazia alegeţii de episcop la 2 Decemvrie 
1847 Popasu obţine 11 voturi. Dr. |. Lupaş: Mitropolitul Andreiu 
Şaguna, Sibiu 1911, pag. 48. 

vărat imaginea inegalatei fapte a lui Popasul! 
A lui loan Popasu, care în 3/15 Mai 1848 
— numai 2-3 ani mai în urmă — fusese unul 
din cei doisprezece secretari ai memorabilei 
adunări dela Blaj; și care era sânge din sân- 
gele lui Avram lancu, capul revoluţiei noastre 
dela 1848! 

Tocmai pentru aceasta înțelegem curajul 
lui nelimitat care îl face să ctitoricească în- 
tâiul liceu confesional ortodox; şi înțelegem în 
acelaş chip preferința mitropolitului Andreiu 
Șaguna care îl alege şi propune episcop 
pentru reînființatul scaun vlădicesc al Caran- 
sebeșului. 


06)—(9o 


Episcopul loan Popasu 


loan Popasu a fost nu numai „restaura- 
torul“, dar creiatorul acestei dieceze în toată 
puterea cuvântului. Hărţuită de neprielnicele 
vremuri, episcopia Caransebeşului trăia doar 
cu numele; o reşedinţă ruinată și o moară 
hodorogită, atâta rămăsese de ea. Din aceste 
resturi Popasu nu ar îi izbutit să pună temeiul 
unei episcopii solide; a izbutit însă totuş, 
datorită nemărginitei sale însuflețiri pentru mi- 
siunea sa. Și astfel, cel ce cu avânt juvenil 
ridicase în mijlocul celor mai prăpăstioase 
împrejurări liceul din Braşov, fu gata și acum, 
în toamna vieţii, să pună umăr robust la re- 
facerea unei episcopii înnecată în colbul tre- 
cutului. 

Cum am amintit mai sus, noul episcop 
primi autorizaţie să preia după hirotonire în- 
dată conducerea eparhiei. Aceasta nu a fost o 
preluare ușoară, nu venia del un înaintaş în 
scaun, care-ţi lasă toate de-a gata. Popasu 

avea să-şi preia eparhia din coproprietate cu 
Sârbii, prin despărțirea de aceștia a teritorului, 
adecă a parohiilor. Un lucru foarte greu, dar 
tocmai aci stă secretul alegerii lui Popasu, și 
pentru acest motiv i se dă conducerea eparhiei 
mai înainte de a îi întrodus în scaun. 

Adevărat, sinodul din Carlovitz, din vara 
anului 1864, se pronunțase. în privința des- 
părţirii de Sârbi, dar „era în firea poporului 
sârbesc, care dela început consecvent se îm- 
potrivise despărțirii ierarhice a Românilor, şi 
care numai sub presiunea dela prea înaltele 
locuri se învoiră la înființarea unei mitropolii 
române autonome, ca şi acum să facă greu- 
tăți“.!) Noul episcop avea însă mare încredere 
în ajutorul lui Dumnezeu, şi mai avea deosebit 
curaj ca și tactul necesar, 

Starea în parohii nu era cu nimic mai 
bună ca cea dela centru.?) Sârbii nau avut 
vre-odată interes să promoveze între Români 
religiozitatea, moralitatea sau cultura în general. 
Noul episcop trebuia să le ia dela început pe 
toate. Semnificativ apare pentru acest cuvânt 
pastorala lui Popasu dela 26 August 1865. 
cu care se prezintă păstoriților săi; lăudând 


1) Dr. |. Puşcariu: Metropolia Românilor Ortodocși. 

2) Caransebeșenii, totdeauna orgolioşi de episcopia lor, 
nu şi-au dat silință prea mare să-l aștepte și cu altceva, pe 
episcopul lor nu numai cu parăzi, Popasu a fost silit să-și 
închirieze o locuinţă particulară. 

credința lor în reînvierea episcopiei, arhiereul 
îşi sporeşte propia sa credință în marile reali- 
zări ce-l aşteptau. 

In ziua sosirii la Caransebeş (26 August 
1865) ţinu cu fruntașii din eparhie o consfă- 
tuire în privința organizării consistorului și a 
diecezei.:) Se sili, şi cu mari greutăți izbuti 
să cumpere un nou local de reședință în con- 
diții avantajoase. Ă 

Convins că ridicarea poporului dela sate 
o poate face esclusiv o preoțime instruită, 
aduse dela Vârșeț încă în toamna aceluiaș an 
secția românească a teologiei înzestrând noul 
„institut teologic“ cu profesori de ispravă. La 
institut se primesc numai tânări cu studii de 
bază serioase: liceul complect, doar pentru 
parohiile sărace făcându-se unele escepțiuni. 
In circularul ce trimite la parohii în 8 Octomvrie 
motivează această măsură: cu progresul cul- 
turii, care şi delă preoţi cere învățătură mai 
bogată; cu numărul prea mare de preoţi ce 
apasă eparhia şi în fine căderea şi starea cea 
jalnică a națiunei noastre române. 

O seamă de noui și noui circulare avură 
de scop să readucă preoțimea la o stare cul- 
turală și morală mai bună, potrivită cu demni- 
tatea preoțească. Altele aduceau aminte de 


3) ut, Biografia primului episcop. 

canoane și orândueli, peste cari încălecase 
neorânduiala. 

Circularele date în scris sunt întărite și 
controlate în observarea lor prin vizitațiunile 
canonice, între cari cele dintâi le făcu îndată 
după instalare, în luna Noemvrie 1865. 

In pastoralele cu cari îi cerceta apoi la 
marile sărbători pulsează acevaș vie dorinţă 
de grabnică luminare, de îndreptare şi întărire 
a credincioşilor săi. Fondul adânc teologic, îm: 
părțirea ordonată şi interpretarea ușoară dată în- 
vățăturilor cuprinse în acele pastorale, înfăţi- 
şează pe loan Popasu ca pe un episcop erudit 
şi înțelept. 

Pentru dragostea sa de popor loan Popasu 
nu a putut neglija instruirea lui. Școalele con- 
fesionale se resimțiră curând după venirea, 
noului episcop în mersul lor; și aci măsuri 
identice cu cele privitoare la preoți îură luate. 
Insuş compuse instrucțiuni pentru organizare 
de conferințe învățătoreşti, interesându-se deo- 
sebit de rezultatul lor. După mari şi serioase 
frământări strădalnicul episcop reuşeşte în 1874 
să înființeze la centru un institut pedagogic 
pentru pregătirea învăţătorilor confesionali. 
Această școală se bucură dintru început de 
aceeaș caldă solicitudine ca şi teologia, şi nu- 
mără intre profesorii săi personalităţi cu ră- 
sunet în istoria școalei româneşti. 

Neîncetata grijă de progres cultural o 
mărturiseşte biblioteca rămasă dela marele 
episcop. Unele exemplare rare păstrează şi 
acum între filele îngălbenite scrisori grăitoare 
de proveniența lor. Copleșit de grijile admi- 
nistrării unei eparhii zidite de mâna lui, epis- 
copul acesta găsea răgaz să ştiricească după 
cărțile bune și rare, tovărăşia căror îi re- 

"crea clipele libere.*) pă 

Și celelalte înfăptuiri ale lui, pe cari le 
enumerăm sumar, au urmărit aceeaş înaintare 
pe căile culturii a tuturor păstoriților săi. 


In al 20-lea an de arhipăstorire pune baza 
librăriei și tipografiei diecezane. Acestea azi 
în general sunt considerate ca stabilimente 
comerciale. Marele episcop a văzut însă cu 
alt ochi rostul lor, căci în circulara dela 20 
Noemvrie 1885 zice: „astăzi, când se scrie cu 
fulgerul și se călătoreşte cu iuțeala vântului, 
astăzi când numai acel popor poate conta la 
trăinicie şi la un viitor mai fericit, care ştie 
să se folosească de multele şi diferitele îmbu- 
nătățiri făcute omenimei prin înaintarea artelor 
şi ştiinţelor; astăzi, când toţi fără contrazicere 
recunosc principiul, că ştiinţa dă putere: între 


4) Cea mai mare a lăsat-o arhiereul Filaret Musta, dar 
el a fost numai arhiereu, nu episcop de scaun. Dintre episcopii 
cari au păstorit dela restaurare încoace mai bogată bibliotecă 
a lăsat eparhiei sale loan Popașu, 

astiel de împrejurări mai eta oate posibil, ca 
dieceza noastră să conducă tot cu mijloacele 
absolut insuficiente din trecut administrațiunea 
bisericească“... Mijlocul multiplicării actelor cu 
mâna era cu totul primitiv; dar nu la această 
„conducere“ se gândește el. Cu ajutorul unei 
tipografii, se putea ușor întemeia o foaie, or- 
gan de comunicare a ideilor cari preocupă 
lumea, de popularizare a acestora. Nu s'a 
zăbovit mult, căci în iarna anului următor, 
1886, apare „Foaia Diecezană“. 

Ea se motivează aşa: ...„Dela reînfiin- 
țarea acestei dieceze o lucrare pacinică sporia 
pe nesimţite îmbunătățirile în toate sferele ei 
de activitate. Aceste îmbunătățiri, discutate nu- 
mai în cercuri restrânse, suferiau adeseori din 
causa isolării lor, lipsia un câmp potrivit de 
întâlnire, care să poată mijloci schimbarea îm- 
prumutată a vederilor în chestiunile, ce privesc 
progresul diecesei noastre. „Foia Diecesană“ 
a luat această sarcină asupra sa“... 

Blândul autor al acestei pacinice lucrări a 
avut desigur cea mai sfântă dintre bucurii, spo- 
rind îmbunătățirile, sporitoarele meritelor sale! 

In ordinea economică a lăsat episcopiei o 
reședință corespunzătoare, câteva edificii, pă- 
mânte, fonduri fundaţiuni etc. Mai presus de 
toate a lăsat o dieceză solid organizată, pe 
care nici pânditorii stăpânitori, şi nici certele 

tradiționale între Români nau zguduit-o în 
momentele critice; o dieceză în care numele 
său aminteşte binecuvântările lui Dumnezeu. 

Aceea ce a fost marele Andrei Șaguna 
pentru mitropolia românească reînviată, a fost 
loan Popasu pentru episcopia noastră a Caran- 
sebeșului. Născuţi în aceeaș zi, Dumnezeu a 
vrut ca ei să servească aceleiaș cauze.! Şi, în 
cea mai nobilă armonie acești doi episcopi 
s'au supus voei Lui, s'au supus voturilor date 
la călugărirea lor, iar strădaniile lor s'au în- 
vrednicit de nimbul nemuririi. 

Ca și Șaguna, în viața socială episcopul 
Popasu a cultivat relaţiile bune cu toată lumea. 
li cerea înalta demnitate şi îi mai cerea inte- 
resul pentru episcopia lui, avizată la bună- 
voința tuturora. Fiind în Caransebeş centru 
grăniceresc, modestele saloane ale episcopului 
erau des vizitate de ofițeri. Prietenii armatei, 
totdeauna sunt considerați prieteni ai Cesarului. 
Dar Popasu a mai profitat şi cu alta din prie- 
tenia lor: o seamă de ofițeri din Granită 
testează averea lor, toată sau în parte, Bise- 
ricii, iar administrarea o încredințează Con- 
sistorului diecezan. 

Bun şi îngăduitor cu toți, episcopul Popasu 
a fost cu sine darnic până la risipă şi abne- 
gare. O liturghie frumos executată de corul 
reuniunii, atrăgea atenţia episcopului care pre- 

mia îndată pe conducătorul corului. Remunera 
cu învitaţii la masa-i pururea plină, cu bani, 
cu cărți, cu o vorbă sau un sutâs binevoitor.) 
„Nu avea niciodată bani — spunea regretatul 
arhiereu Filaret — dar totdeauna dădea“... 
E nota omului superior, care-şi risipește cu 
dărnicie eul său nobil! 

In anul 1887 loan Popasu împlinește 
cincizeci ani de preoţie. Una din gloriile mai 
de preţ, când preoția e cu adevărat jertfă! 
Urmează ca acum păstoriţii să-și arate senti- 
mentele lor, modul lor de apreciere. Şi cu 
dreptate: s'au arătat plini de recunoștință, săr- 
bătorindu-l în cadrul unui jubileu împunător. 
Au venit atunci brașovenii, au venit sibienii, 
arădanii şi a venit întreaga dieceză, la Caran- 
sebeș. Darurile și omagiile îndatinate le-a co- 
vârşit suflul de bucurie şi veselie ce a stă- 
pânit aici în pârga primăverii acelui an. 

Sărbătorirea episcopului loan Popasu a 
însemnat sărbătorirea tuturor acelora cari l-au 
secondat în munca grea de refacere. La această 
muncă Popasu a fost secondat de colaboratorii 
săi intimi, refenţii săi, preoții și toţi fiii buni ai 
diecezei; întâiul mare ajutor, „mâna dreaptă“ 
ia fost secretarul loan Bartolomei.*) 


5) Din mărturiile arhiereului Filaret Musta. 


6) Din cei neosteniţi colaboratori „inai din afară“ amintim 
pe Vincențiu Babeş, Dr Alex. şi Andrei Mocsony, Budinţianu etc. 

După jubileul care i-a înseninat truditele 
bătrâneţe, mângăindu-l la întristările şi decepţiile 
suferite?) în viaţă, loan Popasu nu mai datora 
nimic acestei vieţi. Talanţii săi aduseseră alți 
talanți şi Domnul îi putea cere socoteală... 

Trecuse de optzeci de ani, și tot își 
vedea de treburi. Prezida şedinţe, subscria 
acte, participa la examene. Dar odată, pe o 
vreme cețoasă din iarna anului 1889 se îm- 
bolnăvi. Căzu la pat ca să nu se mai ridice. 
In 5/17 Februarie 1889 își dădu obştescul 
sfârșit. 

In cadru de doliu, tristețe şi ger, o imensă 
lume îl petrece spre biserica sfântului loan din 
cimitirul oraşului Caransebeş. 

Şi după moarte a rămas, el cât și agoni- 
selile sale, zestrea episcopiei care l-a încoronat. 

Caransebeșul şi dieceza întreagă îi păs- 
trează vecinică amintirea! 


o9)—(8o 


7) loan Popasu a fost ales mitropolit la 1874, dar nu a 
fost confirmat de împărat. Caransebeșul a mai dat în sec, XVIl 
pe loan Georgevici Sârbilor, cari l-au ales, patriarh. La două 
sute de ani dă Țării-Românești pe întâiul patriarh român 
Dr Miron Cristea. . 

